b'\n_START_ARTICLE_\nVytautas Karvelis (1933)\n_START_SECTION_\nBiografija\n_START_PARAGRAPH_\n1948\xe2\x80\x931950 m. mok\xc4\x97si Kauno mokytoj\xc5\xb3 seminarijoje, 1954 m. baig\xc4\x97 Vilniaus pedagogin\xc4\xaf institut\xc4\x85. 1954\xe2\x80\x931955 m. sta\xc5\xbeavo Maskvos pedagoginio instituto Defektologijos fakultete, 1958\xe2\x80\x931961 m. Rusijos pedagogikos moksl\xc5\xb3 akademijos Defektologijos Mokslo tyrim\xc5\xb3 instituto aspirantas. 1962 m. apgyn\xc4\x97 pedagogikos kandidato, 1987 m. pedagogikos habilituoto daktaro disertacijas. 1994 m. Lietuvos katalik\xc5\xb3 moksl\xc5\xb3 akademijos akademikas._NEWLINE_1950 m. Vilniaus vaik\xc5\xb3 nam\xc5\xb3 ir pagalbin\xc4\x97s internatin\xc4\x97s mokyklos aukl\xc4\x97tojas. Nuo 1961 m. \xc5\xa0iauli\xc5\xb3 pedagoginio instituto (nuo 1996 m. \xc5\xa0iauli\xc5\xb3 universitetas) d\xc4\x97stytojas, 1966\xe2\x80\x931968 m. Pedagogikos fakulteto dekanas, 1968\xe2\x80\x931981 m. Psichologijos ir defektologijos katedros, 1988\xe2\x80\x931990 m. Specialiosios pedagogikos katedros, 1994\xe2\x80\x931998 m. socialin\xc4\x97s pedagogikos ir psichologijos katedros ved\xc4\x97jas, 1969\xe2\x80\x931974 m. Anomali\xc5\xb3 vaik\xc5\xb3 tyrim\xc5\xb3, 1974\xe2\x80\x931975 m. Specialiosios pedagogikos mokslinio tyrimo laboratorijos (1974 m. \xc4\xafsteigta jo iniciatyva) ved\xc4\x97jas, nuo 1989 m. profesorius. Nuo 2001 m. \xc5\xa0iauli\xc5\xb3 universiteto Specialiojo ugdymo mokslinio centro vyriausias mokslo darbuotojas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 svarbiausios kryptys: oligrofrenopedagogika, defektologija, tiflopedagogika, vaik\xc5\xb3 su psichine negalia ugdymo, j\xc5\xb3 psichologijos ir socializacijos bei socialin\xc4\x97s adaptacijos klausimai.'